Document ID: /roh_data/filtered/Bilingualer_Corpus_interleaved-it-rm.jsonl.gz/1516

This is a text translated from Italian to Rumantsch Grischun.
La nuova legge cantonale sulla sistemazione dei corsi d'acqua entrerà in vigore il 1° gennaio 2009

Il Governo grigionese ha posto in vigore la nuova legge sulla sistemazione dei corsi d'acqua del Cantone dei Grigioni (LCSCA) con effetto al 1° gennaio 2009. In questo modo la sistemazione dei corsi d'acqua nel Cantone dei Grigioni ottiene una nuova base legale al passo con i tempi.

Il Gran Consiglio aveva approvato l'emanazione della legge nella sessione di agosto. Il termine di referendum è scaduto inutilizzato il 3 dicembre 2008. La nuova legge cantonale sulla sistemazione dei corsi d'acqua si concentra sulla regolamentazione di misure edilizie di protezione di persone e beni materiali contro l'azione dannosa delle acque in seguito a inondazioni o smottamenti. Rimane invariato il principio secondo cui la responsabilità della sistemazione dei corsi d'acqua spetta ai comuni. Il Cantone assume però compiti di sostegno, di coordinamento e di vigilanza nella progettazione, nell'approvazione e nel sovvenzionamento di progetti di sistemazione dei corsi d'acqua. Viene inoltre introdotta una moderna procedura di approvazione del progetto.

Il Governo adegua l'ordinanza relativa alla legge sull'igiene pubblica

Il Governo grigionese ha approvato una revisione dell'ordinanza relativa alla legge sull'igiene pubblica e l'ha posta in vigore con effetto al 1° gennaio 2009. In questo modo vengono concretizzati i requisiti di qualità e i presupposti per il rilascio delle autorizzazioni d'esercizio per case per anziani e di cura, unità di cura, nonché per i servizi della cura e assistenza a domicilio.

Motivo degli adeguamenti è la revisione parziale della legge sulla cura degli ammalati decisa dal Gran Consiglio ed entrata in vigore dall'inizio dell'anno. È stato introdotto anche il finanziamento dipendente dalle prestazioni dei servizi Spitex, nonché della consulenza alle madri e ai padri. Sono stati ridisciplinati anche i sussidi cantonali agli investimenti per le case per anziani e di cura e per le unità di cura.

Nell'ordinanza relativa alla legge sull'igiene pubblica, queste novità comportano una concretizzazione dei presupposti di autorizzazione per queste istituzioni. Per case di cura, unità di cura e appartamenti protetti, nonché per servizi Spitex vengono fissati i requisiti e le direttive che queste istituzioni devono soddisfare affinché le autorità cantonali possano rilasciare loro un'autorizzazione d'esercizio. Tra questi rientrano ad esempio determinati requisiti minimi specialistici per il personale di cura e assistenza. A titolo di novità, le case per anziani e di cura, nonché le unità di cura devono inoltre disporre di un concetto di cura e assistenza per persone affette da demenza.

Nell'ordinanza, quale ulteriore novità nelle autorizzazioni all'esercizio della professione l'attività di osteopata viene riconosciuta quale professione sanitaria indipendente e assoggettata all'obbligo di autorizzazione cantonale. Una tale autorizzazione viene rilasciata se il candidato è in possesso del diploma intercantonale.

Accolta con favore una compensazione più rapida della progressione a freddo in materia di imposta federale diretta

Il Governo grigionese sostiene la compensazione più rapida della progressione a freddo in materia di imposta federale diretta prevista dalla Confederazione. La Confederazione mette in discussione due varianti: una compensazione annuale e una compensazione periodica al raggiungimento di un rincaro del tre percento.

Come scrive nella sua presa di posizione a destinazione della Confederazione, per la compensazione della progressione a freddo il Governo considera adatta unicamente la variante con l'adeguamento periodico in caso di incremento del rincaro del tre percento. Il Governo non ritiene né necessaria, né sensata dal punto di vista amministrativo una compensazione annuale e la respinge. Nel Cantone dei Grigioni, le modifiche proposte dalla Confederazione dovrebbero portare a minori entrate nell'ordine di due milioni di franchi nella quota all'imposta federale diretta. Si parla di progressione a freddo quando il contribuente raggiunge nella tabella dell'imposta un livello di progressione più elevato solo perché il suo reddito è aumentato a seguito del rincaro. Il contribuente deve pertanto sopportare un onere fiscale maggiore, quantunque il potere d'acquisto sia rimasto invariato.

Il Governo approva l'adeguamento previsto del diritto svizzero al diritto europeo in materia di derrate alimentari

Il Governo grigionese approva sostanzialmente l'intenzione della Confederazione di adeguare il diritto svizzero al diritto europeo in materia di derrate alimentari e dunque di aumentare la compatibilità. In questo modo è possibile eliminare gli ostacoli al commercio. Ciò potrebbe avere effetti positivi in particolare sulla produzione di latticini nelle aziende di estivazione, importante per il Cantone dei Grigioni, che vengono esportati in misura crescente. Questo è quanto scrive il Governo nella sua presa di posizione a destinazione della Confederazione. Con la revisione, in nove ordinanze di esecuzione relative alla legge sulle derrate alimentari la Confederazione mira a effettuare adeguamenti al diritto europeo e allo stato attuale della scienza e della tecnica.

Dai comuni e dalle regioni

- Ardez:

il progetto "Deviazione Aual Grond" del Comune di Ardez viene approvato e sostenuto con un sussidio di 748'500 franchi.

- Felsberg:

all'interno di tutto l'abitato di Felsberg, incluse le strade cantonali, la velocità massima viene fissata a 30 km/h e viene introdotta una "zona con limite di velocità massimo di 30 km/h".

- St. Moritz:

viene approvata la revisione parziale della pianificazione locale del Comune di St. Moritz del 1° giugno 2008.

- Davos:

nella sua presa di posizione a destinazione dell'Ufficio federale dei trasporti in merito alla domanda di concessione e di approvazione dei piani della Davos Klosters Bergbahnen AG per la costruzione e la gestione di un impianto sostitutivo della funicolare Höhenweg - Weissfluhjoch sul territorio del Comune di Davos, il Governo chiede il rilascio della concessione.

Sussidi cantonali a favore di diverse istituzioni

- Promozione della cultura:

il Governo ha stanziato sussidi per un importo complessivo di 496'500 franchi per la promozione di 14 manifestazioni e opere culturali.

- Servizio monumenti:

il Governo partecipa con 150'000 franchi al massimo al restauro integrale della casa e della stalla con fienile n. 66 a Bergün. Al rinnovamento della costruzione principale dell'Hotel Piz Linard a Lavin viene versato un sussidio di 67'900 franchi al massimo.

Organo: Governo

Fonte: it Cancelleria dello Stato dei Grigioni

Data: 18.12.2008

La nova lescha davart la correcziun dals curs d'aua entra en vigur il 1. da schaner 2009

La regenza grischuna ha mess en vigur la nova lescha davart la correcziun dals curs d'aua en il chantun Grischun (LCCA) per il 1. da schaner 2009. Uschia survegn la correcziun dals curs d'aua en il chantun Grischun ina basa legala nova e moderna.

Il cussegl grond aveva approvà il relasch da la lescha en sia sessiun d'avust. Il termin da referendum è scadì ils 3 da december 2008. Entaifer quest termin n'èn vegnids inoltrads nagins referendums. La nova lescha chantunala davart la correcziun dals curs d'aua sa concentrescha sin la regulaziun da mesiras architectonicas per proteger umans e valurs materialas cunter las consequenzas donnegiusas da l'aua tras inundaziuns u tras bovas. Betg midà na vegn il princip, tenor il qual las vischnancas èn responsablas per la correcziun dals curs d'aua. Il chantun surpiglia dentant incumbensas da sustegn, da coordinaziun e da surveglianza tar la projectaziun, tar l'approvaziun e tar il subvenziunament da projects per la correcziun dals curs d'aua. Ultra da quai vegn introducida ina procedura moderna per approvar ils projects.

La regenza adatta l'ordinaziun tar la lescha da sanadad

La regenza grischuna ha concludì ina revisiun da l'ordinaziun tar la lescha da sanadad ed ha mess en vigur quella per il 1. da schaner 2009. Uschia vegnan concretisadas las pretensiuns da qualitad e las premissas per conceder las permissiuns da manaschi a chasas da persunas attempadas e da tgira, a gruppas da tgira sco er als servetschs da la tgira e da l'assistenza a chasa.

Il motiv per las adattaziuns è la revisiun parziala da la lescha per promover la tgira da persunas malsaunas. Questa revisiun era vegnida concludida dal cussegl grond ed è entrada en vigur il cumenzament da quest onn. Tranter auter èsi vegnì introducì in sistem dependent da las prestaziuns per finanziar ils servetschs da la spitex sco er la cussegliaziun per mammas e per babs. Er las contribuziuns d'investiziun ch'il chantun paja a chasas da persunas attempadas e da tgira sco er a gruppas da tgira èn vegnidas regladas da nov.

Tras questas novaziuns ston las premissas per conceder las permissiuns a questas instituziuns vegnir concretisadas en l'ordinaziun tar la lescha da sanadad. Per las chasas da tgira, per las gruppas da tgira e per las abitaziuns da tgira sco er per ils servetschs da la spitex vegnan fixadas en quest connex las pretensiuns e las directivas che questas instituziuns ston ademplir, per che las autoritads chantunalas possian conceder ad ellas ina permissiun da manaschi. Latiers tutgan per exempel tschertas pretensiuns professiunalas minimalas per il persunal da tgira e d'assistenza. Da nov ston las chasas da persunas attempadas e da tgira sco er las gruppas da tgira er avair in concept da gestiun ed in concept da tgira e d'assistenza per persunas cun demenza.

Sco ulteriura novaziun da l'ordinaziun vegn la lavur dad osteopata u dad osteopat renconuschida - tar las permissiuns per pratitgar la professiun - sco professiun independenta dal sectur da sanadad e suttamessa a l'obligaziun da dumandar ina permissiun chantunala. Ina tala permissiun vegn concedida, sche las candidatas e sch'ils candidats possedan il diplom interchantunal correspundent.

La gulivaziun pli svelta da la progressiun fraida tar la taglia federala directa vegn beneventada

La regenza grischuna sustegna ils plans da la confederaziun da vulair gulivar pli svelt la progressiun fraida tar la taglia federala directa. En quest connex metta la confederaziun en discussiun duas variantas: ina gulivaziun annuala ed ina gulivaziun periodica che duai avair lieu, cur che la chareschia ha cuntanschì 3 pertschient.

Per gulivar la progressiun fraida saja - tenor l'avis da la regenza - adattada sulettamain la varianta cun l'adattaziun periodica che duaja vegnir fatga, cur che la chareschia haja cuntanschì 3 pertschient. Quai scriva la regenza en sia consultaziun a la confederaziun. A la regenza na para ina gulivaziun annuala ni necessaria ni administrativamain raschunaivla. Perquai refusa la regenza ina gulivaziun annuala. Las midadas che vegnan proponidas da la confederaziun dastgassan chaschunar circa 2 milliuns francs damain entradas per il chantun Grischun or da la quota vi da la taglia federala directa. D'ina progressiun fraida vegni discurrì, sch'ina persuna ch'è obligada da pajar taglia vegn - areguard la tariffa da taglia - en in stgalim da progressiun pli aut, perquai che sias entradas èn creschidas en consequenza da la cumpensaziun da la chareschia. La persuna ch'è obligada da pajar taglia ha pia da purtar ina grevezza fiscala pli gronda, malgrà che sia capacitad da cumpra è restada la medema.

La regenza sustegna ils plans d'adattar la legislaziun da victualias al dretg europeic

La regenza grischuna beneventa da princip l'intenziun da la confederaziun d'adattar la legislaziun svizra da victualias al dretg europeic ed uschia d'augmentar la cumpatibilitad. Qua tras possian vegnir diminuidas barrieras per il commerzi. Consequenzas positivas pudess quai avair cunzunt per la producziun da latgiras en manaschis d'alpegiada. Quests products impurtants per il chantun Grischun vegnian exportads pli e pli savens. Quai menziunescha la regenza en sia consultaziun a la confederaziun. Cun questa revisiun vul la confederaziun adattar tut en tut nov ordinaziuns executivas concernent la lescha da victualias al dretg europeic sco er al stadi actual da la scienza e da la tecnica.

Da vischnancas e da regiuns

- Ardez:

Il project "Deviaziun da l'Aual grond" da la vischnanca dad Ardez vegn approvà e sustegnì cun ina contribuziun da 748'500 francs.

- Favugn:

En la vischnanca da Favugn vegn fixada la sveltezza maximala entaifer l'entir vitg a 30 km/h ed introducida ina "zona da tempo 30", e quai integrond las vias chantunalas.

- San Murezzan:

La revisiun parziala da la planisaziun locala da la vischnanca da San Murezzan dal 1. da zercladur 2008 vegn approvada.

- Tavau:

En sia consultaziun a l'uffizi federal da traffic concernent la dumonda da las telefericas Tavau Claustra SA da dar la concessiun tenor il dretg davart las telefericas e d'approvar ils plans per construir e per manar in implant da remplazzament per la funiculara Höhenweg - Weissfluhjoch sin il territori da la vischnanca da Tavau, propona la regenza da dar la concessiun.

Contribuziuns chantunalas a differentas instituziuns

- Promoziun da la cultura:

La regenza ha concedì contribuziuns da totalmain 496'500 francs per promover 14 occurrenzas ed ovras culturalas.

- Tgira da monuments:

Il chantun sa participescha cun maximalmain 150'000 francs a la restauraziun totala da la chasa e dal clavà cun stalla nr. 66 a Bravuogn. Per la renovaziun da l'edifizi principal da l'hotel Piz Linard a Lavin vegn pajada ina contribuziun da maximalmain 67'900 francs.

Gremi: regenza

Funtauna: rg chanzlia chantunala dal Grischun

Data: 18.12.2008